Polisie maak deurbraak ná busbestuurder se skietdood | Maroela Media
Die bus wat in die huis ingeploeg het. Foto: ANA
Die Wes-Kaapse polisie het Vrydag 'n deurbraak gemaak nadat 'n busbestuurder verlede naweek doodgeskiet is terwyl hy 'n bus bestuur het.
Die bestuurder van 'n Golden Arrow-bus is in Zwelitsha in Nyanga, naby die Kaapstad-lughawe, geskiet. Die bus het daarna die pad verlaat en in 'n huis ingeploeg. Geen ander beserings is aangemeld nie.
Kapt. FC van Wyk, provinsiale polisiewoordvoerder, het gesê twee verdagtes wat glo by die skietery betrokke was, is onderskeidelik in One Location en New Crossroads in hegtenis geneem.
"Volgehoue pogings en slapelose nagte deur speurders van die Nyanga-polisie het tot die sukses bygedra. Die aanval deur misdadigers wat diegene teiken wat moet verseker dat die publiek veilig vervoer word, is 'n groot bekommernis vir die polisie in die Wes-Kaap," het hy gesê.
Die polisie het lede van die gemeenskap geloof wat die polisie bygestaan het om die mans op te spoor.
Die verdagtes moet na verwagting Maandag in die hof verskyn op aanklag van moord.
Motoriste gaan nóg meer opdok
Die laaste tyd lees ons 'Polisie maak deurbraak' deur ander polisie te vang.
Cherokee dankie vir al die insigewende kommentaar wat jy lewer altyd op die oor.Ek is al ń paar keer uit gehaal oor my tenses en spelling in afr. maar van ons engelse wil graag saam met julle praat.Mooi aand vir jou en geniet die see.
Fikile Mbalula se luidrugtige bravade en breedsprakigheid ten spyt, sal hy geen jota of tittel kan bydra tot die hoë misdaad in SA nie.Hy moet begin om sy eie troepe tot orde te roep.
Fikile is n persoon wat baie van aandag hou hy praat baie en doen min onthou hy was op n tyd die leier van die anc jeugliga die polisie het n persoon nodig soos Johan Burger met baie ondervinding om die polisie te lei en misdaad aan te spreek